##### C:\Users\Usuario\Downloads\dibu 23 febrero 2020 color texto.jpgMISA CON NENOS

##### 23 de FEBREIRO de 2020

##### ORDINARIO - 6º - A

**Mateo 5, 38-48: “*Amade os vosos inimigos”.***

Mensaxe: **O Amor fai o inimigo Amigo.**

**1. ACOLLIDA**

Irmáns e irmás: Xesús quere que o amor sexa o distintivo dos cristiáns. Somos fillos de Deus e queremos parecernos a el amando os irmáns. Neste 7º domingo do tempo ordinario, Xesús pídenos que vivamos a nosa vocación de ser santos. Esta santidade ha de empezar por amar a todos, tamén os que nos caen mal e de rezar ata polos que nos perseguen. *(Colocade un cartel coa frase: “O Amor fai o inimigo Amigo”).*
 SAÚDO No nome do Pai... **O Señor Xesús que perdoou ata aos que o crucificaban, sexa convosco...**

**2. CELEBRACIÓN DO PERDÓN**

 *Recoñecemos os nosos pecados:*

-Porque ás veces cumprimos as normas pero fáltanos amor no que facemos. Señor ten piedade de nós.

 *Pedimos o perdón de Deus e o amor necesario para reconciliarnos cos irmáns.*

-Ti disnos, Pai, que sexamos santos coma ti es santo, bos coma ti es bo**. Señor, ten piedade de nós.**

-Ti disnos, Pai, que non gardemos rancor nin odiemos de corazón os nosos irmáns. **Cristo, ten piedade de nós.**

-Ti disnos, Pai, que amemos os nosos inimigos e recemos polos que nos aborrecen. **Señor, ten piedade de nós.**

**3. PALABRA DE DEUS**

Todos estamos chamados á santidade pero a santidade reflíctea a vida. As lecturas, que imos escoitar, trázannos con exemplos claros e prácticos como quere Deus que traballemos a santidade. Para Xesús, ademais, hai unha razón fundamental: somos fillos de Deus, e Deus é bo. Que como el a todos regalemos amor, perdón, aínda que nos fagan dano. Paulo recórdanos que Deus habita no noso corazón e por iso del só pode saír amor, perdón.

**4. ORACIÓN DOS FIEIS**

*Oremos, irmáns e pidamos ao Pai un corazón grande para amar a todos sen discriminación, dicindo:*

***-Que sexamos santos e amemos a todos. -Fainos bos, como o es ti.-Que perdoemos, Señor, coma ti.***

1.- Para que a Igrexa nos siga propoñendo ser santos como santo é o noso Deus. *Oremos.*

2.- Para que a paz e a reconciliación reinen nas familias e entre os veciños. *Oremos.*

3.- Para que os que non coñecen máis que a violencia cambien de actitude. *Oremos.*

4.- Para que comprendamos que o odio nos paraliza e non arranxa nada. *Oremos.*

5.- Polos nenos que nos ensinan que perdoar é fácil, que todo ten arranxo. *Oremos.*

6.- Para que todos nós sexamos artesáns da paz, superando rancores e desquites. *Oremos.*

7.- Para que miremos os que nos caen regular non como inimigos senón como fillos de Deus e irmáns nosos. *Oremos.*

8.- Para que aprendamos o poder da mirada limpa, do sorriso para solucionar os problemas diarios. *Oremos.*
*Axúdanos a ser, Señor, activos e cariñosos, verdadeiros e compasivos, audaces e pacíficos para seguir recreando o teu reino de xustiza e misericordia. Por XNS.*

**5. OFRENDAS**

 -**CARTOLINA:** Con esta cartolina impresa cos grandes conflitos que existen no mundo, queremos ofrecer ao Señor o noso desexo de traballar pola unión e a paz de todos os pobos.

**-UN CORAZÓN COA** **FRASE “**Hoxe + que onte e - que mañá” (para cada neno): Con este corazón queremos simbolizar a bondade eterna e permanente de Deus que ama a bos e malos. E tamén o noso compromiso de querer hoxe a todos máis que onte e menos que mañá.

**-PAN E VIÑO:** Co pan e co viño, traemos ata o altar os nosos esforzos e os nosos traballos por buscar sempre máis o que nos une que o que nos separa. E recordamos que na eucaristía o Espírito énchenos de forza para esquecer, superar os rancores e perdoar.

**6. NOSO PAI**

O noso Pai Deus ámanos e perdóanos, e invítanos a nós a amar e perdoar coma el. Porque estamos dispostos a seguilo neste camiño, agora, como Xesús nos ensinou, atrevémonos a dicir: *Noso Pai...*

****

**7. SUXESTIÓNS:**

-Paulo recórdanos que somos templo de Deus e que o Espírito habita no noso corazón: que do teu corazón só saia a bondade, a alegría, a paz, o perdón, o agradecemento, a verdade.

-Non te conformes con querer ao que che quere ben ou che fai ben.

-Fala a alguén co que non te leves ben ou que che caia mal. Intenta rezar por el, poñerte nos seus

 zapatos, darlle a paz…

-Pedide ao catequista que vos explique a exhortación de Francisco GE sobre a chamada á santidade: que nos chama a todos á santidade, ser santos nas cousas ordinarias, vivindo a alegría, o humor, ver os santos da porta da beira…

-Perdoar a alguén que nos fixo dano, esquecelo, é case imposible. Pero hai un truco que adoita facer efecto. Cal é o truco? É dicirlle a Deus: Señor, toma as rendas da miña vida, diríxeme, dáme a túa graza para perdoar os que me caen mal, para aprender a arte da misericordia. Lévame ti, porque a min éme imposible, contigo todo o podo…

-Que cada neno debuxe un corazón cunha frase: “hoxe + que onte e - que mañá” e que poñan nomes de persoa ás que debe querer máis.

-Nun panel de cortiza poñemos unha cartolina grande que diga “O MEU PRÓXIMO”. Logo dáselles unha chincheta a cada neno e van cravándoa na cartolina. Unha vez que acabaron, outros tres nenos quítana. E descravamos a cartolina para que vexan todos os buracos que ten, e incluso que a toquen por detrás. As chinchetas representan o que facemos cando nos metemos con alguén. Cando pedimos perdón é coma se a quitásemos, pero o buraco (a dor) xa está feito. Se respondemos con violencia sempre quedan marcas.

-Conto: O cravo na porta; <https://www.youtube.com/watch?v=ia-DSFEoeww>

-Conto: A cal alimentas? Unha noite un ancián indio Cherokee contoulle ao seu neto a historia dunha batalla que ten lugar no interior de cada persoa. Díxolle: “Dentro de cada un de nós hai unha dura batalla entre dous lobos. Un deles é un lobo malvado, violento, cheo de ira e agresividade. O outro é todo bondade, amor, alegría e compaixón”. O neto quedo uns minutos pensando sobre o que lle contou o seu avó e finalmente preguntoulle: “Dime avó, cal dos dous lobos gañará?”.E o ancián indio respondeu: “Aquel a o que ti alimentes”.

**8. VÍDEOS PARA ESTE DOMINGO: Ord-7ºA -** **Mateo 5, 38-48: “Amade os vosos inimigos”.**

-Amor aos inimigos, Chavo, debuxos: <https://www.youtube.com/watch?v=4sVU4CgY53g>

-Amor ao próximo, Kids, Debuxos: <http://www.youtube.com/watch?v=hfm5_Orh-oA>

-Ama o teu inimigo, debuxos: <https://www.youtube.com/watch?v=YNgxeOK_7dE>

-Amar os nosos inimigos, canto con debuxos: <http://youtu.be/QsHE9C4gIZA>

 -Todos somos fillos, debuxos (moi duro): <http://youtu.be/UBZ50CV_W-8>

-Pon a outra meixela, Mateo 5, 38-48, película: <http://youtu.be/1T-JAkiREy8>

-Amen os seus inimigos, película: <https://www.youtube.com/watch?v=Od2w_IQUmm4&list=PLD0D1381BEAF3866F&index=32>

-Amen os seus inimigos, Evanxeo cantado: <https://www.youtube.com/watch?v=ZiMLjPE1g-Q>)

-Nada especial, Javier Brú, canción: <https://www.youtube.com/channel/UCc4ROc2_iX8JNdnfZWK7LrA>

-Ben por mal, Verbo Divino 2011, reflexión: <https://www.youtube.com/watch?v=zn2gVEedpfg>)

-Amade os vosos inimigos, Verbo Divino 2014, reflexión (muy bonita): <http://youtu.be/0vA6M9zp2JU>

-Amar ou non amar, Verbo Divino 2017 reflexión: <https://www.youtube.com/watch?v=YEYxZYW4haw>

-Espellos, Verbo Divino 2020, reflexión: <https://www.youtube.com/watch?v=czb15Ozowrk>

-Papa Francisco: a forma de amar os nosos inimigos, homilía: <https://www.youtube.com/watch?v=jBG8JJfPsL0>

-Lecturas con linguaxe de signos: <https://www.youtube.com/watch?v=GY3W7BuS1J0>